Podiceps auritus

Podiceps auritus 
 Descrission 
Ël Podiceps auritus (fraton) a l'é n'osel acquàtich ëd la famija dij Podicipedidae, longh 31-38 cm, con n'aliura ëd 55-74 cm e un pèis ëd 300-570 g. A l'ha 'l còl moderà longh e 'l bech drit e pontù con la ponta bianca. An invern a l'ha le part superior nèire, la gola, ël còl e 'l pét bianch, con na linia nèira ch'a separa la front dai sign fin-a a l'autëssa dj'euj. An istà (piumagi nussial) a dventa motobin vistos: testa nèira con doi fiòch ëd piume giaune-òr dëdzora e daré dj'euj (ij "còrn"). La gola e la part superior dël còl a son nèire, la gola a l'é nèira, ël còl e ij fianch a son ëd color castan rossastr. ël lumin ëd l'euj a l'é ross viv. Ij mas-cc a son pì gròss e con color pì viv dle fumele, ma a son motobin smijant.

 Ambient 
D'istà a viv an ij lagh e stagn d'eva doassa, ëdcò cit (0,5-10 ha), con eva bassa (men ëd 2,5 méter) e vegetassion s-ciassa ant ij bòrd. A nidìfica ant la tundra e ij bòsch setentrionaj. D'invern a migra an sle còste marin-e, ant ij gòlf e j'estuari, e dle vire 'dcò an sle gròsse evë 'd tera. A mangia dzortut inset e larve d'istà, e pess e crostacé d'invern. A ciapa soe prede an fasend d'incursion fin a 150-200 méter.

 Distribussion 
A l'é spantià ant le region setentrionaj d'Euròpa, Asia e América dël Nòrd. A esisto doe sot-specie: la P. a. auritus an Euròpa e Asia, e la P. a. cornutus an América dël Nòrd. A nidìfica da l'Islanda e la Scòssia a la Siberia, e dal Canadà a l'Alasca. A passa l'invern an sle còste atlàntiche e passìfiche dl'Euròpa e dl'América, e ant ël Mediterani. A l'é 'n visitator ràir an Italia, ma a peul esse vëddù da passant. A l'é classificà "Arzigh Minim" (LC) da l'IUCN, ma an cal an vàire zòne.

 Arferiment bibliogràfich për chi a veul fé dj'arserche pì ancreuse 

 Podiceps auritus Linneus, 1758

Categorìa:Podiceps